
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των Π.Ε.1 

«Ορεινό Τμήμα» και Π.Ε. 3 «Νότια Πόλη» πολεοδομι- 

κών ενοτήτων του Δήμου Καρπενησιού (Ν. Ευρυτα¬ 
νίας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 2,5 και 6) και 7 
(παρ. 1,2 και 4) του ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του ν. δ/τος της 
17.7.1923 «Περί σχεδίων πόλεων κ.λ.π.» (Α' 228) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8, 9 και 16 του ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1,2,3) του ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και το άρθρο 1 (παρ. 3, 4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 66514/4852/3.10.1989 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) του Δή¬ 
μου Καρπενησιού (Ν. Ευρυτανίας)» (Δ' 644), όπως επανα¬ 
δημοσιεύτηκε με την 79713/5155/6.8.1992 απόφαση 
του Υπουργού Περιβάλλοντος Χωροταξίας και Δημοσίων 
Έργων (Δ' 1373)» και τροποποιήθηκε με την 83773/ 
6038/6.10.1992 απόφαση του ίδιου Υπουργού (Δ' 1081 / 
1992). 

6. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση Δημοσίων Έργων Χρήστο Κατσιγιάννη 
και Γεώργιο Βουλγαράκη» (Β' 744). 


7. Τις 16/1991 και 51/1991 γνωμοδοτήσεις του Δημο¬ 
τικού Συμβουλίου Καρπενησιού. 

8. Την 1/πρακτ. 7/8.12.1992 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Νομού 
Ευρυτανίας. 

9. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081/1992 
(Α' 154) και το γεγονός ότι από τις διατάξεις αυτού του 
δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

10. Την 440/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται το πολεοδομικό σχέδιο τμημάτων της Π.Ε. 1 
«Ορεινό Τμήμα» πολεοδομικής ενότητας (περιοχές Μύ¬ 
λοι, Αγιος Γεώργιος) και τμημάτων της Π.Ε. 3 «Νότια 
Πόλη» πολεοδομικής ενότητας (περιοχές Παλιάμπελα, 
Πειραϊκή Πατραϊκή) του Δήμου Καρπενησιού (Ν. Ευρυτα¬ 
νίας) με τον καθορισμό οικοδομήσιμων χώρων, οδών, πε¬ 
ζοδρόμων, κοινοχρήστων χώρων, χώρων στάθμευσης αυ¬ 
τοκινήτων, χώρου κοινωνικού εξοπλισμού, παιδικής χα¬ 
ράς, πλατείας, παιδικού σταθμού, τόυριστικού περιπτέ¬ 
ρου, όπως οι ρυθμίσεις αυτές φαίνονται στα τρία σχετικά 
πρωτότυπα διαγράμματα σε κλίμακα 1:1000 που θεωρή¬ 
θηκαν από τον Προϊστάμενο της Διεύθυνσης Τοπογραφι- 
κών Εφαρμογών με την 77359/1993 πράξη του και που 
αντίτυπά τους σε φωτοσμίκρυσνση δημοσιεύονται με το 
παρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με το άρθρο 1 του παρό¬ 
ντος. 

Αρθρο 3 

1. Στη περιοχή Παλιάμπελα καθορίζεται Ζώνη Κοινωνι¬ 
κού Συντελεστή (Ζ.Κ.Σ.), όπως φαίνεται περικλειόμενη με 
την ένδειξη Ζ.Κ.Σ. στο ένα από τα τρία σχετικά διαγράμ¬ 
ματα. 

2. Για την εφαρμογή του κατ’ άρθρο 6 παρ. 6 του ν. 
1337/1983 προγραμμάτων εφαρμόζεται στη Ζώνη Κοι¬ 
νωνικού Συντελεστή (Ζ.Κ.Σ.) δεύτερος αυξημένος συντε¬ 
λεστής) ένα και δύο δέκατα (1.2). Στη περίπτωση αυτή το 

μέγιστο επιτρεπόμενο ύψος των κτιρίων ορίζεται σε δέκα 
και μισό μέτρα {10.50 μ.). 

Άρθρο 4 

Στους οικοδομήσιμους χώρους των παραπάνω περιο¬ 
χών επιτρέπονται οι χρήσεις γενικής κατοικίας, όπως 
προσδιορίζονται από το άρθρο 3 του από 23.2.1937 π. δ/ 
γμα (Δ' 166) με εξαίρεση τα πρατήρια βενζίνης. 

Άρθρο 5 

Στο πρόσωπο των οικοπέδων, οικοδομημένων ή μη, επι¬ 
βάλλεται προκήπιο πλάτους τεσσάρων (4) και έξι (6) μέ¬ 
τρων, όπως φαίνονται στα ίδια διαγράμματα. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς ΐνβ, Ι\/γ, ίνδ, και ΐνε, όπως φαίνονται 
στα ίδια διαγράμματα ως εξής: 

Α. Τομέας Ι\/β (περιοχή Πειραϊκή Πατραϊκή) 

Ελάχιστο πρόσωπο: δέκα (10,00) μέτρα 
Ελάχιστο εμβαδόν: τριακόσια (300,00) τ. μέτρα 
Β. Τομέας ίνδ, (περιοχή Άγιος Γεώργιος) 

Ελάχιστο πρόσωπο: δέκα πέντε (15,00) μέτρα 
Ελάχιστο εμβαδόν: τετρακόσια (400,00) τ. μέτρα. 

Γ. Τομέας ΐνε (περιοχή Μύλοι). 

Ελάχιστο πρόσωπο: είκοσι (20,00) μέτρα 
Ελάχιστο εμβαδόν: εξακόσια (600,00) τ. μέτρα 
Δ. Τομέας ΐνγ (περιοχή Παλιάμπελά) 

Ελάχιστο πρόσωπο: δέκα πέντε (15,00) μέτρα 
Ελάχιστο εμβαδόν: τετρακόσια (400,00) τ. μέτρα 
Ε. Και για τους τέσσερις τομείς ισχύουν τα εξής: 

1. Επιπλέον των προϋποθέσεων των παραγράφων Α, Β, 
Γ και Δ τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα τους εγγράφεται κά¬ 
τοψη κτιρίου με ελάχιστη επιφάνεια πενήντα (50,00) τ.μ. 
και ελάχιστη επιφάνεια πενήντα (50.00) τ.μ» και ελάχιστη 
πλευρά πέντε (5.00) μέτρα. 

2. Μέγιστο ποσοστό κάλυψης: πενήντα τοις εκατό 
(50%) της επιφάνειας τους 

3. Συντελεστής δόμησης: οκτώ δέκατα (0,8) 

4. Μέγιστο επιτρεπόμενο ύψος των ανεγερθησομένων 
κτιρίων: επτά και μισό μέτρα (7,50 μ.). 

Ζ. Οι όροι και περιορισμοί δόμησης των χώρων παιδικού 
σταθμού και κοινωνικού εξοπλισμού καθορίζονται ως 
εξής: 

1. Μέγιστο ποσοστό κάλυψης: σαράντα τοις εκατό 
(40%) της επιφάνειας του χώρου. 

3. Συντελεστής δόμησης: τέσσερα δέκατα (0,4) 

4. Μέγιστο επιτρεπόμενο ύψος των ανεγερθησομένων 
κτιρίων επτά και μισό μέτρα (7,50μ.). 

Η. Καθορίζονται οι παρακάτω ειδικοί όροι και περιορι¬ 
σμοί δόμησης του χώρου τουριστικού περιπτέρου. 

1. Μέγιστο επιτρεπόμενο ύψος: επτά και μισό μέτρα 
(7,50 μ.). 

2. Μέγιστη επιτρεπομένη συνολική δομήσιμη επιφάνεια 


τριακόσια τετρ. μέτρα (300 τ.μ.). 

θ. καθορίζονται οι παρακάτω ειδικοί όροι και περιορι¬ 
σμοί δόμησης σε όλους τους τομείς: 

1. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης. Η στέγη είναι υποχρεω¬ 
τική όταν εξαντλείται ο συντελεστής δόμησης ή υλοποιεί¬ 
ται τέτοιο ύψος κτιρίου ώστε η προσθήκη καθ’ ύψος ορό¬ 
φου δεν είναι δυνατή. 

2. Η στέγη είναι ύψους μέχρι δύο (2) μέτρα, η κλίση της 
κυμαίνεται μεταξύ 30% έως 45% είναι υποχρεωτική τε- 
τράριχτη και από κεραμίδια βυζαντινού ή γαλλικού τύπου. 

3. Η απόσταση μεταξύ των παραθύρων ή μεταξύ θυρών 
και παραθύρων είναι τουλάχιστον εξήντα εκατοστά (0,60) 
του μέτρου. 

4. Τα υαλοστάσια είναι ξύλινα με καϊτια και τα παραθυ¬ 
ρόφυλλα είναι ξύλινα δίφυλλα αναδιπλούμενα περσιδωτά 
ή καρφωτά. 

Επίσης οι προθήκες των καταστημάτων κατασκευάζο¬ 
νται ξύλινες με ή χωρίς ταμπλάδες. 

Εάν δεν είναι ξύλινες μπορεί να είναι μεταλλικές ή με 
άλλο υλικό που να προσεγγίζει τη μορφή του ξύλου με τη 
χρησιμοποίηση μεγάλων διατομών σιδήρου ή αλουμινίου ή 
συνθετικού υλικού χρωματισμένων ανάλογα. 

5. Οι κύριες πόρτες των κτιρίων κατασκευάζονται τα- 
μπλαδωτές ή καρφωτές. 

6. Οι εξώστες των κτιρίων δεν επεκτείνονται σ’ όλο το 
μήκος της πρόσοψης. 

7. Απαγορεύεται η κατασκευή γωνιαίων εξωστών. Οι 
εξώστες επιβάλλεται να απέχουν τουλάχιστον ένα (1) μέ¬ 
τρο από κάθε εξέχουσα ακμή του κτιρίου (εξωτερική γω¬ 
νία). 

8. Τα κιγκλιδώματα των εξωστών κατασκευάζονται από 
ξύλο απλής ή σύνθετης μορφής. Είναι δυνατόν να κατα¬ 
σκευάζονται και από σίδηρο απλής ή σύνθετης μορφής και 
χρώματος που δέν θίγει την αισθητική. 

9. Το περίφραγμα στο πρόσωπο των οικοπέδων είναι 
συμπαγές από 0,50 μ. έως 1 μέτρο. Το υπόλοιπο τμήμα 
και μέχρι ύψους 2,20 μ. μορφώνεται με κάγκελα απλής ή 
σύνθετης μορφής και υλικό από ξύλο ή σίδηρο χρώματος 
που δεν θίγει την αισθητική. 

Γύρω από την αυλόθυρα μπορεί να διαμορφώνεται 
πλαίσιο (πρόπυλο) με ελάχιστο ύψος δύο μέτρα και είκοσι 
εκατοστά του μέτρου (2.20μ) και όχι μεγαλύτερο από 2,50 
Μ¬ 
Ι 0. Τα βοηθητικά κτίσματα ή κτίσματα άλλων χρήσεων 
προσαρμόζονται προς τις παραπάνω διατάξεις εφόσον 
λόγω της θέσης τους προβάλλονται σε κοινόχρηστο χώρο. 

11. Πάνω από το μέγιστο ύψος του κτιρίου και της στέ¬ 
γης επιτρέπονται: 

α) Καπνοδόχοι 

β) Αγωγοί αερισμού 

γ) Οι συλλέκτες των εγκαταστάσεων των ηλιακών συ¬ 
στημάτων (χωρίς τα δοχεία) 

δ) Αλεξικέραυνα και κεντρικές κεραίες τηλεοράσεων 
και ραδιοφώνων. 

Τα στοιχεία αυτά είναι τα μόνα που επιτρέπεται να προ¬ 
εξέχουν από τη κατασκευή της στέγης, ακόμα και στη πε¬ 
ρίπτωση που δεν γίνεται εξάντληση επιτρεπομένου ύψος. 

12. Απαγορεύεται η κατασκευή κτιρίων επί υποστηλω- 
μάτων (ΡΙΕΟΤΙδ) 

13. Απαιτείται η .γνώμη της Επιτροπής Πολεοδομικού 

και Αρχιτεκτονικού Ελέγχου (ΕΠΑΕ) για την έκδοση οικο¬ 
δομικής άδειας στα ειδικά κτίρια και σε κτίρια όγκου μεγα- 
λυτέρου των δύο χιλιάδων πεντακοσίων (2.500,00) κυβι¬ 
κών μέτρων. 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημο¬ 


σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

